# Denver

|  |
| --- |
| Denver |
| hlavné mesto amerického federálneho štátu Colorado |
|  zhora nadol: Panoráma mesta, obchodné centrum 16th Street Mall, budova Colorado State Capitol, letisko Denver International Airport, štadión Coors Field  |
|

|  |  |
| --- | --- |
|  Vlajka  |  Erb  |

 |
| **Oficiálny názov:** City of Denver |
| **Prezývka:The Mile-High City, Queen City of the West, Queen City of the Plains, Wall Street of the West* |
|  |
| Štát |  Spojené štáty |
| Fed. štát | Colorado |
| County | Denver County |
|  |
| Rieky | South Platte River, Cherry Creek |
|  |
| Súradnice | ﻿ / ﻿ |
| Najvyšší bod |  |
|  - výška | 1 731 m n. m. |
| Najnižší bod |  |
|  - výška | 1 564 m n. m. |
|  |
| Rozloha | 401,3 km² (40 130 ha) |
|  |
| Obyvateľstvo | 600 158 (*2010*)  |
| Hustota | 1 495,53 obyv./km² |
|  |
| Oficiálny vznik mesta | 1861 |
| Starosta | Michael Hancock (D) |
|  |
| Časové pásmo | MST (UTC- 7) |
|  - letný čas | MDT (UTC- 6) |
| PSČ | 80201-80212, 80214-80239, 80241, 80243-80244, 80246-80252, 80256-80266, 80271, 80273-80274, 80279-80281, 80290-80291, 80293-80295, 80299, 80012, 80014, 80022, 80033, 80123, 80127 |
| Telefónna prevoľba | +1(0)303 a (0)720 |
|  |
|

 Poloha mesta Denver v rámci USA

 |
|

 Poloha mesta Denver v rámci federálneho štátu Colorado
 |
| Wikimedia | © OpenStreetMap Interaktívna mapa mesta
 |
|  |
| **Wikimedia Commons:**  Denver, Colorado |
| **Webová stránka:**  www.denvergov.org |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Denver** (IPA: [ˈdɛnvɚ]) je hlavné a najväčšie mesto federálneho štátu Colorado v Spojených štátoch amerických. Rozkladá sa na celkovej ploche 401,3 km² a má 600 158 obyvateľov (2010). Je 27. najľudnatejším mestom USA. Metropolitná oblasť Denveru je 17. najľudnatejšia v USA a má takmer 3 milióny obyvateľov. Mesto je významným hospodárskym centrom oblasti.

## Etymológia

Generál William Larimer stanovil názov mesta *Denver City* na počesť guvernéra štátu Kansas Jamesa W. Denvera. Názov mesta bol neskôr skrátený len na *Denver*.

Najčastejšia prezývka mesta je *The Mile High City*, pretože jeho nadmorská výška je presne jedna míľa. Mesto je známe kvôli významnej roli v rámci Veľkých prérii aj ako *Queen City of the Plains*.

## Heraldika

Vlajka mesta Denver bola navrhnutá a prijatá v roku 1926. Biela čiara zlomená v dvoch bodoch pripomínajúca dva vrcholy hôr delí vodorovne vlajku na dve časti - spodnú červenú a vrchnú modrú so žltým kruhom uprostred. Červená farba symbolizuje roviny Colorada a žltý kruh predstavuje slnko nad Skalnatými vrchmi a jeho zlatá farba zároveň zlato nájdené v tunajšom regióne. Kruh znamená súdržnosť Denveru a biela farba pruhu je symbolom amerického dedičstva.

Úradná pečiatka Denveru bolo navrhnuté miestnym umelcom Henry Readom v roku 1901. V jeho kruhu sa nachádza orliak bielohlavý, symbol Spojených štátov, ktorý pripomína, že mesto je mestom nezávislým od Spojených štátov. Kľúčovým symbolom mesta Denver je brána do Skalnatých vrchov, ktorá návštevníkom otvára svoje dvere. Zlatá kopula predstavuje jeden zo symbolov mesta, štátny budovu Colorado State Capitol. Komín predstavuje významnú zlievarenskú spoločnosť *The Omaha and Grant Smelter* sídliacu v Denveri, s ohľadom na históriu ťažby a tavenia drahých kovov v regióne. V pozadí sú Skalnaté vrchy a slnečné lúče, ktoré osvetľujú mesto.

## Dejiny

Prvýkrát sa o Denveri písomne zmienil prospektor a objaviteľ zlata William Russell v roku 1858. Nájdenie zlatých okruhliakov v rieke Cherry Creek viedlo k založeniu baníckej osady Denver. Táto osada nebola príliš obývateľná a ani obyvateľov nebolo mnoho. Následný nález zlata neďaleko mesta donútilo veľkú časť obyvateľov osady sa premiestniť. Časom sa Denver stával usadlejšou oblasťou, ktorú mnoho zlatokopov neobývalo.

Denver hostil demokratické národné zhromaždenie *Democratic National Convention* dvakrát. Prvýkrát v roku 1908 a druhýkrát o sto rokov neskôr v roku 2008.

Na začiatku 20. storočia bol Denver, rovnako ako mnoho ďalších miest, domovom priekopníkov automobilového priemyslu. Tu vyrábané automobily značky Colburn boli kópiou dobových vozidiel značky Renault.

Mesto Denver bolo vyhlásené za usporiadateľa Zimných olympijských hier v roku 1976. V tom istom roku sa mali zároveň konať oslavy k príležitosti stého výročia federálneho štátu Colorado. Verejnosti prekážalo hradenie zimných olympijských hier z verejných financií[chýba zdroj] a mesto Denver nárok na usporiadanie odstúpilo v prospech Innsbrucku v Rakúsku. Povedomie, že mesto Denver sa ako jediné mesto v histórii muselo kvôli svojmu hospodárskemu poklesu vzdať nároku na usporiadanie zimných olympijských hier[chýba zdroj], dodatočne sťažilo ďalšie pokusy o znovuzískaniu tohto nároku. Z tohto profitovalo založené hnutie proti usporiadaniu olympiády, ktoré argumentovalo predovšetkým argumentmi na otázke životného prostredia. V čele tohto hnutia stál Richard Lamm, ktorý bol následne na dvanásť rokov zvolený guvernér štátu Colorado. Možnosť usporiadať zimné olympijské hry v Denveri, tým bola definitívne stratená.

Mesto Denver sa historicky zriedka kvôli významnej úlohe v poľnohospodárstve Colorada a Spojených štátov nazýva kráľovná plání *Queen City of the Plains*. Niekoľko lodí americkej armády je na počesť mesta pomenovaných *USS Denver*.

## Geografia

Denver sa nachádza v blízkosti Skalnatých vrchov. V Denveri je mestský park *Civic Center Park*, na ktorého konci je múzeum o histórii Colorada - *Colorado History Museum*. V okolí Denveru sa nachádza Central City a Georgetown so svojím známym mostom Devils Gate High Brigde. Pod týmto mostom sa nachádza riečka Cherry Creek. Vo väčšej vzdialenosti od Denveru sú Georgetown Loop Railroad, Silver Plume a Lebanon Mine.

### Klíma

Denver má polopúštnu klímu so štyrmi ročnými obdobiami. Napriek tomu, že leží na území Veľkých prérií, počasie v meste a v okolí je ovplyvňované predovšetkým pohorím Skalnaté vrchy.

Priemerná teplota v Denveri dosahuje 10,1 °C a priemerné ročné zrážky sú 402 mm. Prvý sneh sa objavuje obvykle okolo 19. októbra a naposledy sneží okolo 27. apríla, v priemere ho za zimné obdobie napadne celkom 156 cm. Podľa národného meteorologického ústavu *National Weather Service* slnko v Denveri svieti priemerne 69 % dňa.

| [skry]Počasie **Denver** |
| --- |
| Mesiac | Jan | Feb | Mar | Apr | Máj | Jún | Júl | Aug | Sep | Okt | Nov | Dec | Rok |
| Najvyššia priemerná °F | 46 | 50 | 55 | 63 | 72 | 82 | 88 | 86 | 79 | 68 | 54 | 48 | 65,9 |
| Najnižšia priemerná °F | 16 | 19 | 25 | 32 | 41 | 48 | 55 | 52 | 45 | 34 | 23 | 18 | 34 |
| Zrážky palce | 0.51 | 0.488 | 1.28 | 1.93 | 2.319 | 1.559 | 2.161 | 1.819 | 1.14 | 0.988 | 0.98 | 0.63 | 15,81 |
| Najvyššia priemerná °C | 8 | 10 | 13 | 17 | 22 | 28 | 31 | 30 | 26 | 20 | 12 | 9 | 18,8 |
| Najnižšia priemerná °C | -9 | -7 | -4 | 0 | 5 | 9 | 13 | 11 | 7 | 1 | -5 | -8 | 1,1 |
| Zrážky mm | 13 | 12.4 | 32.5 | 49 | 58.9 | 39.6 | 54.9 | 46.2 | 29 | 25.1 | 24.9 | 16 | 401,5 |
| *Zdroj: Weather Channel* |

## Demografia

* Bieli Američania - 65,3 % (z toho 15,3 % hispánskeho pôvodu)
* Černosi alebo Afroameričania - 11,1 %
* Ázijskí Američania - 2,8 %
* Pôvodní Američania alebo Indiáni - 1,3 %
* Ostatní - 15,7 %
* Dve alebo viac rás - 3,7 %

Obyvatelia hispánskeho pôvodu, bez ohľadu na rasu, tvoria 31,7 % populácie.

Panoráma centra mesta Denver v roku 2007, pohľad na sever

## Doprava

Doprava v celom okrese Denver county funguje vo forme autobusov, šiestich liniek rýchlodrážnych električiek a prímestských vlakov.

## Šport

Denver je domovom mnohých športových klubov a patrí do skupiny miest USA, v ktorom pôsobia tímy zo štyroch najvýznamnejších amerických športov. Denver patrí medzi posledné tri mestá, ktoré majú družstvo zastupujúce všetkých osem hlavných amerických športových súťaží. V roku 1970 Denver predložil víťaznú ponuku usporiadať Zimné olympijské hry 1976. Nároku na usporiadanie sa po troch rokoch z ekonomických dôvodov musel vzdať.[chýba zdroj] Doposiaľ je jediným mestom, ktoré svoju ponuku na usporiadanie olympijských hier stiahlo. Na štadióne Sports Authority Field at Mile High sídli futbalové družstvo Národnej futbalovej ligy Denver Broncos. Hokejové mužstvo NHL Colorado Avalanche, sídli v športovej hale *Pepsi Center*, v ktorej hrávajú zápasy aj basketbalisti NBA Denver Nuggets.

Koncom 20. storočia bolo jednou z priorít starostu mesta Federico Peña presadiť návrat mesta do bejsbalovej ligy Major League Baseball. Prebehla rekonštrukcia štadiónu *Coors Field* a vzniklo nové bejsbalové mužstvo Colorado Rockies.

### Športové zariadenia v Denveri

|  |  |  |
| --- | --- | --- |
| Futbalový štadión Sports Authority Field at Mile High | Bejsbalový štadión Coors Field | Športová aréna Pepsi Center |

## Osobnosti mesta

* Douglas Fairbanks (\* 1883 – † 1939), herec, režisér, scenárista a producent
* Gerald Carr (\* 1932), námorný letec a astronaut
* David Fincher (\* 1962), filmový režisér
* Rajeev Ram (\* 1984), tenista
* AnnaSophia Robbová (\* 1993), herečka

## Partnerské mestá

|  |  |
| --- | --- |
| * Aksúm, Etiópia, 1995
* Brest, Francúzsko, 1948
* Cuernavaca, Mexiko, 1983
* Cuiabá, Brazília, 1982
* Čennaj, India, 1984
* Karmiel, Izrael, 1977
 | * Kchun-ming, Čína, 1985
* La Paz, Bolívia, 1985
* Nairobi, Keňa, 1975
* Potenza, Taliansko, 1983
* Takajama, Japonsko, 1960
* Ulanbátar, Mongolsko, 2001
 |

## Referencie

## Iné projekty

Commons* Commons ponúka multimediálne súbory na tému **Denver**

## Externé odkazy

* Oficiálne internetové stránky (po anglicky)

## Zdroj

*Tento článok je čiastočný alebo úplný preklad článku Denver na českej Wikipédii.*